b'\n_START_ARTICLE_\nTopol pri Medvodah\n_START_SECTION_\nOkupacijska meja\n_START_PARAGRAPH_\nMed drugo svetovno vojne je ju\xc5\xbeno od naselja potekala meja med Nem\xc4\x8dijo in Ljubljansko pokrajino, ki so jo upravljali Italijani. Meja je bila voja\xc5\xa1ko utrjena. Ohranjeni so \xc5\xa1tirje stebri podno\xc5\xbeja nem\xc5\xa1kega stra\xc5\xbearskega stolpa. Ostanke stebrov najdete na lokaciji 46.090623, 14.368792.\n_START_SECTION_\nPoimenovanje\n_START_PARAGRAPH_\nDo leta 1955 je bilo uradno poimenovanje zaselka Katarina nad Medvodami (po \xc5\xbeupnijski cerkvi), odtlej pa Topol, vendar staro ime ostaja zakoreninjeno med okoli\xc5\xa1kimi prebivalci. Uradna vremenska napoved Hidrometeorolo\xc5\xa1kega zavoda Slovenije \xc5\xa1e danes posreduje podatke za Katarino nad Ljubljano.\n_START_SECTION_\n\xc5\xbdupnijska cerkev sv. Katarine\n_START_PARAGRAPH_\nCerkev je bila zgrajena v za\xc4\x8detku 17. stoletja, arhitektura pa je zna\xc4\x8dilna za zgodnji slovenski barok. Prezbiterij je novej\xc5\xa1i, iz let 1919-1920; poslikava je delo Ivana in Helene Vurnik, glavni oltar Ivana Vurnika, slika sv. Katarine pa Helene Vurnik. Oltarni kri\xc5\xbe je delo Franceta Kralja.'